
Ηθικές αμοιβές δια μ νημονεύσεων Αξιωματικών Πυρο¬ 
σβεστικού Σώματος και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των παρ. 1 (περίπτ. στ), 2 και 7 του άρθρου 11 του 
Ν.1481/1984 “Οργανισμός Υπουργείου Δημόσιας Τάξης 
(Α’ 152), όπως το άρθρο αυτό αντικαταστάθηκε από την 
παρ.1 του άρθρου 1 του Ν.1590/1986 (Α’ 49), καθώς και 
της παρ. 2του άρθρου 1 του ιδίου νόμου. 

β) Του Π.Δ. 137/1986 “Συγκρότηση της Γενικής 
Γραμματείας Δημόσιας Τάξης σε Υπουργείο Δημόσιας 
Τάξης” (Α’ 51). 

γ) Του άρθρου 29Ατου Ν.1558/1985 “Κυβέρνηση και 
Κυβερνητικά όργανα” (Α’ 137) όπως προστέθηκε με το 
άρθρο 27 του Ν.2081/1992 (Α’ 154) και αντικαταστάθηκε 
με το άρθρο 1 παρ. 2 ατού Ν.2649/1997 (Α’ 38). 

δ) Της 1107147/1239/0006 Α’ /4-10-1996 κοινής απόφα¬ 
σης του Πρωθυπουργού και Υπουργού Οικονομικών" (Β’ 
922). 

2. Το γεγονός ότι από τις διατάξεις του παρόντος δια¬ 
τάγματος, προκαλείται δαπάνη για το τρέχον έτος ύψους 
δύο εκατομμυρίων είκοσι μία χιλιάδων (2.021.000) δραχ¬ 
μών, η κάλυψη της οποίας θα γίνει από την γραμμένη πί¬ 
στωση στον προϋπολογισμό μας υπό Κ.Α.Ε. 1699 του 
Ε.Φ. 43-120. Για τα επόμενα οικονομικά έτη η δαπάνη ύ¬ 
ψους πεντακοσίων χιλιάδων (500.000) δραχμών κατ’ έτος 
θα καλυφθεί από ισόποση πίστωση που θα προβλεφθεί 
στον προϋπολογισμό μας, χωρίς αύξηση του συνολικού 
ύψους αυτού. 

3. Την 405/1998 Γνωμοδότηση του Συμβουλίου της Επι¬ 
κράτειας ύστερα από πρόταση του Υπουργού Δημόσιας 
Τάξης και του Υφυπουργού Οικονομικών, αποφασίζουμε: 

Αρθρο 1 

Κατηγορίες διαμνημονεύσεων 

1. Στους Αξιωματικούς του Πυροσβεστικού Σώματος 


που βρίσκονται στην ενέργεια απονέμονται, ως ηθικές α¬ 
μοιβές, οι εξής διαμνημονεύσεις: 
α. Αρχηγίας. 

β. Αστέρα Αξίας και Τιμής 
γ. Αξίας και Τιμής, 
δ. Ευδόκιμης Διοίκησης, 
ε. Ευδόκιμης Επιτελικής Υπηρεσίας, 
στ. Ευδόκιμης Υπηρεσίας Αξιωματικών Ειδικών Υπηρε¬ 
σιών. 

Άρθρο 2 

Διακρίσεις διαμνημονεύσεων - Δικαιούχοι 

1. Οι τάξεις των διαμνημονεύσεων του προηγούμενου 
άρθρου και οι Αξιωματικοί στους οποίους.απονέμονται 
καθορίζονται ως ακολούθως: 

α. Αρχηγίας : Η διαμνημόνευση αυτή απονέμεται στον 
Αρχηγό του Πυροσβεστικού Σώματος με την ανάληψη 
των καθηκόντων του. 

β. Αστέρας Αξίας και Τιμής: Η διαμνημόνευση αυτή α- 
πονέμεται στον Αρχηγό και Υπαρχηγό του Πυρο¬ 
σβεστικού Σώματος και σε Έλληνες πολίτες, οι οποίοι 
προσφέρουν όλως διακεκριμένες υπηρεσίες προς το 
Πυροσβεστικό Σώμα και την πατρίδα. 

γ. Αξίας και Τιμής : Η διαμνημόνευση αυτή διακρίνεται 
σε Α’ και Β’ Τάξη και απονέμεται ως ακολούθως : 

Η διαμνημόνευση Α’ τάξης στον Υπαρχηγό του 
Πυροσβεστικού Σώματος με την ανάληψη των καθηκό¬ 
ντων του. 

Η διαμνημόνευση Β’ τάξης στους Αρχιπυράρχους, 
Γενικών και Ειδικών Υπηρεσιών, μετάτρίμηνη ευδόκιμη υ¬ 
πηρεσία στο βαθμό τους. 

δ. Ευδόκιμης Διοίκησης: Η διαμνημόνευση αυτή διακρί- 
νεται σε Α’, Β’ και Γ’ τάξη και απονέμεται ως ακολούθως: 

Η διαμνημόνευση Α’ τάξης στους Πυράρχους, που υ¬ 
πηρέτησαν ευδόκιμα για έξι μήνες στο βαθμό τους ως 
Διοικητές, Υποδιοικητές, ή Διευθυντές σε Περιφερειακές 
Διοικήσεις Πυροσβεστικών Υπηρεσιών, σε Διοικήσεις 
Π.Υ. Πόλεων, ή σε Ανεξάρτητες και Ειδικές Υπηρεσίες του 
Σώματος. Η διαμνημόνευση Β’ τάξης στους Αντιπυράρ- 
χους που υπηρέτησαν ευδόκιμα για ένα έτος στο βαθμό 
τους ως Διοικητές ή Διευθυντές Πυροσβεστικών 


Υπηρεσιών. Η διαμνημόνευση Γ’ τάξης στους Επιπυρα- 
γούς και Πυραγούς που υπηρέτησαν ευδόκιμα για δύο έ¬ 
τη συνολικά στους βαθμούς αυτούς ως Διοικητές ή 
Διευθυντές Πυροσβεστικών Υπηρεσιών. 

ε. Ευδόκιμης Επιτελικής Υπηρεσίας : Η διαμνημόνευση 
αυτή διακρίνεται σε Α’, Β’ και Γ’ τάξη και απονέμεται ως α- 
κολούθως: 

Η διαμνημόνευση Α' τάξης στους Αρχιπυράρχους που 
υπηρέτησαν ευδόκιμα για 6 μήνες στο βαθμό τους ως 
Διευθυντές του Αρχηγείου Πυροσβεστικού Σώματος και 
στους Πυράρχους που υπηρέτησαν ευδόκιμα για ένα έ¬ 
τος στο βαθμό τους ως Διευθυντές των Διευθύνσεων του 
Αρχηγείου Πυροσβεστικού Σώματος. Η διαμνημόνευση 
Β’ τάξης στους Αντιπυράρχους που υπηρέτησαν ευδόκι¬ 
μα για ένα έτος στο βαθμό τους ως Διευθυντές των 
Διευθύνσεων του Αρχηγείου Πυροσβεστικού Σώματος. Η 
διαμνημόνευση Γ’ τάξης στους Επιπυραγούς που υπηρέ¬ 
τησαν ευδόκιμα για δύο έτη στο βαθμό τους ως Αξιωματι¬ 
κοί Επιτελείς των Διευθύνσεων του Αρχηγείου 
Πυροσβεστικού Σώματος, και στους Πυραγούς, που υπη¬ 
ρέτησαν ευδόκιμα για τρία έτη στο βαθμό τους ως Αξιω¬ 
ματικοί Επιτελείς στις ίδιες Διευθύνσεις, 
στ. Ευδόκιμης Υπηρεσίας Αξιωματικών Ειδικών Υπηρε- 

αιών: , > ( 

Η διαμνημόνευση αυτή διακρίνεται σε Α’, Β’ και Γ τάξη 
και απονέμεται σε Αξιωματικούς Ειδικών Υπηρεσιών ως α¬ 
κολούθως : 

Η διαμνημόνευση Α' τάξης στους Πυράρχους, η δια- 
μνημόνευση Β' τάξης στους Αντιπυράρχους και η διαμνη- 
μόνευση Γ τάξης στους Επιπυραγούς και Πυραγούς που 
συμπλήρωσαν οι μεν Πύραρχοι και Αντιπύραρχοι δύο έτη, 
οι δε Επιπυραγοί και Πυραγοί τρία έτη ευδόκιμης υπηρε¬ 
σίας στο βαθμό τους. 

2. Όσοι υπάγονται στις διατάξεις των εδαφίων δ, ε και στ 
της προηγούμενης παραγράφου για την απονομή των 
διαμνημονεύσεων αυτών απαιτείται επί πλέον να έχρυν 
κριθεί προακτέοι από τα αρμόδια Υπηρεσιακά Συμβούλια 
κατά την τελευταία κρίση. 

Άρθρο 3 

Περιγραφή μεταλλίων - Ταινιών 

1. Το μετάλλιο της διαμνημόνευσης της Αρχηγίας είναι 
κατασκευασμένο από επιχρυσωμένο ορείχαλκο, έχει το 
σχήμα του εμβλήματος του Σώματος και στο άνω τμήμα 
καταλήγει σε οριζόντια ανάρτηση μέσω της οποίας διέρ¬ 
χεται η ταινία. Το μέγιστο ύψος του είναι 40 χιλιοστά, το 
πλάτος του 35 χιλιοστά και το πάχος του 3 χιλιοστά. Στην 
κύρια όψη, φέρει ανάγλυφη απεικόνιση των εν καμίνω 
τριών παίδων" προστατών του Πυροσβεστικού Σώματος. 
Περιμετρικά σε απόσταση 2 χιλιοστών από το εξωτερικό 
άκρο των μεταλλίων υπάρχει ανάγλυφη χάραξη 2 χιλιο¬ 
στών. Στην κορυφή αναγράφονται με βυζαντινή γραφή οι 
λέξεις “ΠΥΡΟΣΒΕΣΤΙΚΟ ΣΩΜΑ". Στην πίσω επίπεδη πλευ¬ 
ρά χαράσσονται με βυζαντινή γραφή οι λέξεις ΑΡΧΗΓΙΑ 
και η ημερομηνία ανάληψης καθηκόντων. Η ταινία του με¬ 
ταλλίου είναι μεταξωτή, κυματοειδής πλάτους 35 χιλιο¬ 
στών. Στο κέντρο φέρει λωρίδα πλάτους 7 χιλιοστών χρώ¬ 
ματος κόκκινου, εκατέρωθεν αυτής δύο λευκές λωρίδες 


πλάτους 3χιλιοστώνη κάθε μία, ακολουθούν εναλλάξ δύο 
γαλάζιες και δύο λευκές ιδίων διαστάσεων και στα άκρα 
της ταινίας υπάρχουν δύο λωρίδες 5 χιλιοστών η κάθε μία 
γαλάζιου χρώματος. Στη διεμβολή του χιτωνίου προσαρ¬ 
μόζεται επίχρυση σμικρογραφίατου διακριτικού σήματος 
του Σώματος. 

2. Ο Αστέρας Αξίας και Τιμής κατασκευάζεται από άρ¬ 
γυρο, έχει διάμετρο 60 χιλιοστά και καταλήγει σε οκτώ ο¬ 
ξείες γωνίες. Κορμός του Αστέρα είναι ο Ιβάκτινος ήλιος 
της Βεργίνας, σύμβολο των αρχαίων Μακεδόνων. Στο κέ¬ 
ντρο του φέρει σε σμικρογραφία το μετάλλιο Αξίας και 
Τιμής Α’ Τάξης", το οποίο περιβάλλεται από γαλάζια λω¬ 
ρίδα σμάλτου. Ο Αστέρας αναρτάται από δείγμα φλόγας 
σκούρου κόκκινου σμάλτου, το οποίο συνδέει το διάσημο 
με την ταινία, η οποία φέρεται γύρω από τον λαιμό. Η ται¬ 
νία της διαμνημόνευσης είναι πανομοιότυπη με την ταινία 
της διαμνημόνευσης “Αξίας και Τιμής". Η διεμβολή του χι¬ 
τωνίου της διαμνημόνευσης αυτής, είναι πανομοιότυπη 
με αυτήν της “Αξίας και Τιμής” με τη διαφορά ότι οι τιμη- 
θέντες φέρουν στο μέσον της διεμβολής του χιτωνίου α¬ 
ντί του παραδοσιακού κράνους σμικρογραφία οκτάκτι- 
νου αστέρα. Όταν κάποιος έχει τιμηθεί με τον Αστέρα και 
τη διαμνημόνευση “Αξίας και Τιμής" φέρει και τα δύο σώ¬ 
ματα, αλλά μόνο μία διεμβολή στο χιτώνιο. Η διαμνημό- 
νευση του Αστέρα Αξίας και Τιμής φέρεται και σε σμικρο- 
γραφία, η οποία είναι η ίδια με αυτή της “Αξίας και Τιμής 
με τη διαφορά ότι στηνταινίαπροσαρτάται σμικρογραφία 
οκτάκτινου Αστέρα. Αν κάποιος έχει τιμηθεί με τον Αστέ¬ 
ρα και τη διαμνημόνευση “Αξίας και Τιμής" φέρει μόνο έ¬ 
να σώμα σε σμικρογραφία. 

3. Το μετάλλιο της διαμνημόνευσης Αξίας και Τιμής εί¬ 
ναι κυκλικού σχήματος διαμέτρου 35 χιλιοστών και πά¬ 
χους 3 χιλιοστών. Κατασκευάζεται από ορείχαλκο και στο 
άνω μέρος καταλήγει σε κυκλική ανάρτηση δια της οποί¬ 
ας διέρχεται η ταινία. Το μετάλλιο της διαμνημόνευσης Α 
τάξης είναι επίχρυσο και το Β’ τάξης επάργυρο. Στο κέ¬ 
ντρο της κύριας όψης, απεικονίζεται ανάγλυφα προφίλ, η 
κεφαλή του Φιλίππου του Β’, βασιλέα των Μακεδόνων, α¬ 
ριστερά και δεξιά της οποίας αναγράφονται ανάγλυφα σε 
αρχαίαγραφή οιλέξεις “ΑΞΙΑ ΤΙΜΗ”, και κάτω από την κε- 
φαλήηλέξη "ΦΙΛΙΠΠΟΣ”. Στην πίσω επίπεδη πλευρά γρά¬ 
φονται ανάγλυφα σε περιμετρική ζώνη 5 χιλιοστών οι λέ¬ 
ξεις “ΠΥΡΟΣΒΕΣΤΙΚΟ ΣΩΜΑ ΕΛΛΑΔΑΣ" και στο εσωτερι¬ 
κό αυτής υπάρχει ανάγλυφο σύμπλεγμα παλαιού 
παραδοσιακού πυροσβεστικού κράνους Αξιωματικού, 
δύο πελεκιδίων και του Σταυρού της Ελληνικής Σημαίας 
στην κάτω πλευρά του οποίου αναγράφεται η χρονολογία 
1998, έτος καθιέρωσης της διαμνημόνευσης. Η ταινίατου 
μεταλλίου είναι μεταξωτή, κυματοειδής πλάτους 35 χι¬ 
λιοστών. Στο κέντρο φέρει λωρίδα πλάτους 15 χιλιοστών, 
ανοικτού μπλε χρώματος και εκατέρωθεν αυτής φέρει 
τρεις (3) λωρίδες πλάτους 2,3 και 5 χιλιοστών αντίστοιχα 
χρώματος λευκού, κόκκινου και ανοικτού μπλε. Η τάξη 
της διαμνημόνευσης υποδηλώνεται με την προσάρτηση 
στη διεμβολή του χιτωνίου σμικρογραφίας επίχρυσου ή ε¬ 
πάργυρου συμπλέγματος του παραδοσιακού πυροσβε¬ 
στικού κράνους Αξιωματικού μεχιαστίπελεκίδια. 

4. Το μετάλλιο της διαμνημόνευσης Ευδόκιμης 

Διοίκησης είναι κυκλικού σχήματος διαμέτρου 35 χιλιο¬ 
στών και πάχους 3 χιλιοστών. Κατασκευάζεται από ορεί¬ 
χαλκο και στο άνω μέρος καταλήγει σε κυκλική ανάρτηση 
δια της οποίας διέρχεται η ταινία. Το μετάλλιο Α' τάξης εί¬ 
ναι επίχρυσο, το Β’ τάξης επάργυρο και το Γ’ τάξης ορει- 
χάλκινο. Στο κέντρο της κύριας όψης απεικονίζεται λε¬ 
πτομέρεια από λακωνική μελανόμορφη κύλικα του 
Προμηθέα με τον αετό και περιμετρικά φέρει ανάγλυφο 
δάφνινο στεφάνι. Η πίσω όψη είναι όμοια με αυτή του με¬ 
ταλλίου της διαμνημόνευσης Αξίας και Τιμής. Η ταινία του 
μεταλλίου είναι μεταξωτή κυματοειδής πλάτους 35 χιλιο¬ 
στών. Στο κέντρο φέρει λωρίδα πλάτους 15 χιλιοστών 
κόκκινου χρώματος και εκατέρωθεν αυτής φέρειτρεις (3) 
λωρίδες πλάτους 2, 3 και 5 χιλιοστών αντίστοιχα χρώμα¬ 
τος κίτρινου, σκούρου μπλε και κόκκινου. Η τάξη του με¬ 
ταλλίου υποδηλώνεται με την προσάρτηση στη διεμβολή 
του χιτωνίου αστερίσκου επίχρυσου, επάργυρου ή χάλκι¬ 
νου για την Α’, Β’ και Π τάξη αντίστοιχα. 

5. Το μετάλλιο της διαμνημόνευσης Ευδόκιμης Επιτελι¬ 
κής Υπηρεσίας είναι κυκλικού σχήματος διαμέτρου 35 χι¬ 
λιοστών και πάχους 3 χιλιοστών. Κατασκευάζεται από ο¬ 
ρείχαλκο και στο άνω μέρος καταλήγει σε κυκλική ανάρ¬ 
τηση δια της οποίας διέρχεται η ταινία. Το Α’ τάξης είναι 
επίχρυσο, το Β’ τάξης επάργυρο και το Γ’ τάξης ορειχάλ- 
κινο. Στο κέντρο της κύριας όψης φέρει παράσταση της 
Θεάς Εστίας. Η πίσω όψη του μεταλλίου είναι όμοια με 
των άλλων διαμνημονεύσεων. Η ταινία του μεταλλίου εί¬ 
ναι μεταξωτή κυματοειδής πλάτους 35 χιλιοστών. Στο κέ¬ 
ντρο φέρει λωρίδα πλάτους 15 χιλιοστών πράσινου χρώ¬ 
ματος και εκατέρωθεν αυτής φέρειτρεις (3) λωρίδες πλά¬ 
τους 2, 3 και 5 χιλιοστών αντίστοιχα χρώματος κόκκινου, 
κίτρινου και πράσινου. Η τάξη του μεταλλίου υποδηλώνε¬ 
ται με την προσάρτηση στη διεμβολή του χιτωνίου σε σμι- 
κρογραφία επίχρυσου, επάργυρου ή χάλκινου κλάδου 
δάφνης για την Α’ Β’ και Γ’ τάξη αντίστοιχα. 

6. Το μετάλλιο της διαμνημόνευσης Ευδόκιμης 
Υπηρεσίας Αξιωματικού Ειδικών Υπηρεσιών είναι κυκλι¬ 
κού σχήματος διαμέτρου 35 χιλιοστών και πάχους 5 χι¬ 
λιοστών. Κατασκευάζεται από ορείχαλκο και στο άνω 
μέρος καταλήγει σε κυκλική ανάρτηση δια της οποίας 
διέρχεται η ταινία. Στο κέντρο της κύριας όψης απεικο¬ 
νίζεται για τους Πλοηγούς Κυβερνήτες και Πλοηγούς 
Μηχανικούς παράσταση αρχαίου ελληνικού πλοίου, για 
τους Υγειονομικούς Αξιωματικούς η μορφή του Ασκλη¬ 
πιού και για τους Τεχνικούς ο Ήφαιστος. Περιμετρικά 
των παραστάσεων υπάρχει ανάγλυφο δάφνινο στεφάνι. 
Η πίσω όψη είναι όμοια με αυτή των άλλων διαμνημο- 
νεύσεων. Η ταινία του μεταλλίου είναι μεταξωτή κυμα¬ 
τοειδής, πλάτους 35 χιλιοστών. Στο κέντρο φέρει λωρί¬ 
δα πλάτους 15 χιλιοστών μπλε χρώματος και εκατέρω¬ 
θεν αυτής τρεις (3) λωρίδες, πλάτους 2, 3 και 5 
χιλιοστών αντίστοιχα χρώματος κόκκινου, πράσινου και 
μπλε. Η τάξη του μεταλλίου υποδηλώνεται με την προ¬ 
σάρτηση στη διεμβολή του χιτωνίου σμικρογραφίας ε¬ 
πίχρυσης, επάργυρης και χάλκινης για την Α’, Β’ και Γ’ 
τάξη αντίστοιχα άγκυρας για τους Πλοηγούς, ιατρικού 
σήματος για τους Υγειονομικούς και συμπλέγματος 
διαβήτη και τριγώνου για τους Τεχνικούς Αξιωματικούς. 


Άρθρο 4 

Διπλώματα μεταλλίων διαμνημονεύσεων 

1. Η απονομή των μεταλλίων συνοδεύεται και από δί¬ 
πλωμα που έχει σχήμα, μέγεθος καιτύπο ανάλογο των πυ¬ 
ροσβεστικών μεταλλίων. 

2. Στη μέση και επί του εμβλήματος του Πυροσβεστικού 
Σώματος που καλύπτει τα τρία τέταρτα (3/4) σχεδόν της 
επιφάνειας του διπλώματος γράφονται με μικρά γράμμα¬ 
τα ως εξής: 

Στην πρώτη σειρά: 

Με την.από.απόφαση του Υπουρ¬ 

γού Δημόσιας Τάξης 
Στην δεύτερη και τρίτη σειρά: 

Απονεμήθηκε στον. 

(Βαθμός- Α.Μ.- Ονομ/μο - Πατρώνυμο) 

Στην τέταρτη σειρά: 

(Τίτλος μεταλλίων διαμνημόνευσης) 

Υπάρχουν άλλες τρεις κενές σειρές, στις οποίες γρά¬ 
φεται η αιτία απονομής του μεταλλίου. 

3. Για όλες τις απονεμόμενες διαμνημονεύσεις ισχύει ο 
ίδιος τύπος διπλώματος με τις εξής διαφορές: 

α. Σε κάθε δίπλωμα απεικονίζεται το ανάλογο μετάλλιο 
της διαμνημόνευσης. Για τον Αστέρα Αξίας και Τιμής α¬ 
πεικονίζεται ο Αστέρας. 

β. Τα διπλώματα των διαμνημονεύσεων Αρχηγίας, 
Αστέρα Αξίας και Τιμής και Αξίας και Τιμής είναι χρώματος 
υποκυάνου. 

γ. Τα διπλώματα των λοιπών διαμνημονεύσεων είναι 
χρώματος ανοικτού ερυθρού. 

Άρθρο 5 

Προτάσεις απονομής 

1. Για την απονομή των διαμνημονεύσεων που καθορί¬ 
ζονται από τις διατάξεις των εδαφίων δ, ε και στ της πα¬ 
ραγράφου 1 του άρθρου 1 του παρόντος, υποβάλλονται 
ιεραρχικά για τους αξιωματικούς που πληρούν τις προϋ¬ 
ποθέσεις απονομής, στην Διεύθυνση Προσωπικού του 
Αρχηγείου Πυροσβεστικού Σώματος, αιτιολογημένες 
προτάσεις για ένα έκαστο των προτεινομένων, που συ- 
ντάσσονται και γνωματεύονται από τους αρμόδιους συ¬ 
ντάκτες καιγνωματεύοντες των εκθέσεων ικανότητας. 

2. Οι σχετικές προτάσεις υποβάλλονται το μήνα Ιανουά¬ 
ριο εκάστου έτους μαζί με τις εκθέσεις ικανότητας αυτών. 

3. Ειδικάγιατοέτος 1998, οι προτάσεις για απονομή δια- 
μνημονεύσεων θα υποβληθούν εντός τριμήνου από την έ¬ 
ναρξη ισχύος του παρόντος. Κατά την πρώτη εφαρμογή 
θα γίνουν προτάσεις απονομής διαμνημονεύσεων για ό¬ 
λους τους εν ενεργεία Αξιωματικούς του Πυροσβεστικού 
Σώματος που υπηρέτησαν κατά το παρελθόν σε θέσεις 
για τις οποίες προβλέπονται διαμνημονεύσεις. 

4. Προτάσεις για την απονομή διαμνημονεύσεων δεν συ- 
ντάσσονται, έστω και αν πληρούνται οι προϋποθέσεις α¬ 
πονομής εφόσον κατά το χρόνο της σύνταξης οι δικαιού- 
μενοιτελούν σε μια από τις καταστάσεις για τις οποίες δεν 
συντάσσονται εκθέσεις ικανότητας, σύμφωνα με τις δια¬ 
τάξεις που ισχύουν κάθε φορά. 

Άρθρο 6 

Απονομή διαμνημονεύσεων 

1 .Οι διαμνημονεύσεις που καθορίζονται με τις διατάξεις 
του παρόντος απονέμονται ως ακολούθως: 

α. Στον Αρχηγό, Υπαρχηγό και Αρχιπυράρχους με από¬ 
φαση του Υπουργού Δημόσιας Τάξης. 

β. Στους λοιπούς αξιωματικούς με απόφαση του 
Υπουργού Δημόσιας Τάξης, ύστερα από πρόταση του 
Αρχηγού Πυροσβεστικού Σώματος. 

2 . Τα μετάλλια και τα αντίστοιχα διπλώματα των διαμνη- 
μονεύσεων χορηγούνται σ’ αυτούς που τιμήθηκαν χωρίς 
καμία επιβάρυνση, αποστέλλονται στους δικαιούχους υ¬ 
πηρεσιακά και επιδίδονται με απόδειξη. Οι διαμνημονεύ- 
σεις που απονέμονται, σύμφωνα με τις διατάξεις του πα¬ 
ρόντος, καταχωρούνται στα ατομικά βιβλιάρια των τιμω¬ 
μένων. 

Αρθρο 7 

Αφαίρεση ή μη απονομή διαμνημονεύσεων 

1 .Οι διαμνημονεύσεις που προβλέπονται από το παρόν 
διάταγμα δεν απονέμονται ή αν έχουν απονεμηθεί αφαι- 
ρούνται στις περιπτώσεις που προβλέπονται από τις δια¬ 
τάξεις του άρθρου 1 του Ν.Δ. 343/1969 “Περί βαθμού και 
καταστάσεων εν γένει των Αξιωματικών των Σωμάτων 
Ασφαλείας”. 

2. Διαμνημονεύσεις που έχουν απονεμηθεί σ’ αυτούς 
που είναι γραμμένοι στο στέλεχος Εφεδρίας του 
Πυροσβεστικού Σώματος αφαιρούνται σε περίπτωση α- 
μετάκλητης καταδίκης τους για: 

α. Οποιαδήποτε ποινή, για εγκλήματα που ανάγονται 
στην προστασία του πολιτεύματος. 

β. Οποιαδήποτε ποινή, για κακούργημα. 

γ. Αποστέρηση των πολιτικών τους δικαιωμάτων, ορι¬ 
στική ή προσωρινή. 

3. Η αφαίρεση των διαμνημονεύσεων γίνεται με απόφα¬ 
ση του Υπουργού Δημόσιας Τάξης, που εκδίδεται ύστερα 
από πρόταση του Αρχηγού του Πυροσβεστικού Σώματος. 

Άρθρο 8 

Τύχη διαμνημονεύσεων μετά θάνατο 

1 Οι διαμνημονεύσεις που απονέμονται κατά τις διατά¬ 
ξεις του παρόντος είναι προσωπικές και φέρονται από 
τουςτιμηθέντεςεφ’ όρου ζωής, με την επιφύλαξη των δια¬ 
τάξεων του άρθρου 7 του παρόντος. 

2.Σε περίπτωση θανάτου αυτού που τιμήθηκε, οι δια- 
μνημονεύσεις περιέχονται, ως κειμήλια, σ’ αυτόν που ορί¬ 
ζει η διαθήκη του θανόντος. Αν δεν άφησε διαθήκη, οι δια- 
μνημονεύσεις περιέχονται στους εξ’ αδιαθέτου κληρονό¬ 
μους του, κατά την ακόλουθη σειρά: 

α. Στο μεγαλύτερο κατά σειρά ηλικίας τέκνο. 

β. Στη χήρα. 

γ. Στον πατέρα ή τη μητέρα. 

δ Στο μεγαλύτερο αδερφό ή αδερφή. 

Αρθρο 9 

Τρόπος που φέρονται οι διαμνημονεύσεις 
και οι ταινίες αυτών 

1 Τα μετάλλια των διαμνημονεύσεων αναρτώνται στα 


χιτώνια των στολών στο αριστερό του στήθους, σύμφωνα 
με την ιεραρχική τάξη του άρθρου 1 παρ.1 του παρόντος 
και έπονται των παρασήμων και άλλων μεταλλίων που έ¬ 
χουν απονεμηθεί, 

2. Οι τιμηθέντες με μετάλλια διαμνημονεύσεων φέρουν 
στη στολή τους τα διάσημα των μεταλλίων αυτών μετά 
των ταινιών τους κατάτοντρόπο που ορίζεται απότον Κα¬ 
νονισμό Στολών του Πυροσβεστικού Σώματος. Οι ταινίες 
(διεμβολές) των παρασήμων, των πυροσβεστικών μεταλ¬ 
λίων και των διαμνημονεύσεων φέρονται αμέσως πάνω α¬ 
πό το θυλάκιο του αριστερού μέρους του χιτωνίου σε ορι¬ 
ζόντιες σειρές ανάλογα με τον αριθμό τους. Οιταινίες φέ¬ 
ρονται κατά τέτοιο τρόπο ώστε να μην καλύπτεται καμία 
από την αναδίπλωση του περιλαίμιου του χιτωνίου. Όταν 
το σύνολο των ταινιών δεν υπερβαίνει τις εννέα, σε κάθε 
σειράτοποθετούνταιτρεις, ενώ σε περίπτωση κατάτην ο¬ 
ποία δεν συμπληρώνεται πλήρης σειρά οι υπόλοιπες ται¬ 
νίες τοποθετούνται συμμετρικά πάνω από τη μέση της 
πρώτης πλήρους σειράς. Οταν το σύνολο των ταινιών υ¬ 
περβαίνει τις εννέα τότε τοποθετούνται σε σειρές ανά 
τέσσερις. Η ιεραρχική σειρά των ταινιών αρχίζει από τις 
πάνω προς τις κάτω σειρές. Οι ταινίες ράβονται σε σκλη¬ 
ρό υπόθημα επενδυμένο με μαύρη τσόχα και προσαρμό¬ 
ζονται κατά τρόπο αφανή στο χιτώνιο. 

3. Στις σμικρογραφίες των μεταλλίων και ταινιών οι δια¬ 
στάσεις των μεταλλίων, των ταινιών αναρτήσεων και της 
τάξεωςτων μεταλλίων είναι οι μισές από αυτές που καθο¬ 
ρίζονται με το παρόν Προεδρικό Διάταγμα. 

4. Στις περιπτώσεις απονομής διαμνημονεύσεων ανωτέ- 
ρας τάξεως, η διαμνημόνευση κατωτέρας τάξεως παύει 
να φέρεται. 

5.0 Αστέρας Αξίας και Τιμής έπεται των Σταυρών Τα¬ 
ξιαρχών των Ελληνικών Ταγμάτων και προηγείται των αλ¬ 
λοδαπών Σταυρών Ταξιαρχών. 

Άρθρο 10 

Τροποποίηση και αντικατάσταση διατάξεων του 

Π.Δ.254/91 

Οι διατάξεις του Π.Δ. 254/1991 (Α’ 95) όπως κωδικοποι- 
ήθηκε με το Κεφάλαιο Π του Π.Δ. 210/1992 (Α’ 99) τροπο¬ 
ποιούνται όπως παρακάτω: 

1 .Η παρ.3του άρθρου 4 όπως κωδικοποιήθηκε με το άρ¬ 
θρο 4 παρ.3 του Π.Δ.210/1992 αντικαθίσταται ως εξής: 

“3Το μετάλλιο αυτό αναρτάται από μετάξινη κυματιστή 
ταινία, πλάτους τριάντα πέντε (35) χιλιοστών και χωρίζε¬ 
ται σετρεις διαμήκεις λωρίδες, η μεν μεσαία χρώματος κί¬ 
τρινου και πλάτους 8 χιλιοστών και οι εκατέρωθεν αυτής 
χρώματος βαθέος ερυθρού και πλάτους 13,5 χιλιοστών”. 

2.0ιπαρ. 3 &4του άρθρου 5, όπως κωδικοποιήθηκαν με 
το άρθρο 85 παρ.3 & 4 του Π.Δ.210/1992 αντικαθίστανται 
ως εξής: 

“3.Το διάσημο του Πυροσβεστικού Σταυρού είναι χάλ¬ 
κινο, διαστάσεων 0,04 μ X 0,04 μ. και αποτελείται από 
σταυρό βυζαντινού σχήματος, του οποίου τα τέσσερα ά¬ 
κρα συνδέονται με στεφάνη από κλάδους ελιάς 20 φύλ¬ 
λων συνολικά. Στο κέντρο του σταυρού φέρει ανάγλυφο 
κύκλο, διαμέτρου 15 χιλιοστών και μέσα σ’ αυτόν ανάγλυ¬ 
φο το διακριτικό σήμα του Πυροσβεστικού Σώματος που 

είναι επίχρυσο για την Α’, επάργυρο για την Β’, και χάλκι¬ 
νο για την Γ’ τάξη και στη βάση του σταυρού ανάγλυφατο 
έτος "1930". 

“4.Το παραπάνω μετάλλιο φέρεται με μετάξινη κυματι¬ 
στή ταινία, πλάτους τριάντα πέντε (35) χιλιοστών και χω¬ 
ρίζεται σε τρεις διαμήκεις λωρίδες, η μεν μεσαία χρώμα¬ 
τος μπλε και πλάτος 12 χιλιοστών και οι εκατέρωθεν αυ¬ 
τού χρώματος ερυθρού και πλάτους 8 χιλιοστών. Οι τρεις 
λωρίδες διαχωρίζονται από δύο λεπτές σειρίδες χρώμα¬ 
τος κίτρινου και πλάτος 3 χιλιοστών". 

3. Η παρ. 6 του άρθρου 6, όπως κωδικοποιήθηκε με το 
άρθρο 86 παρ.6 του Π.Δ.210/1992 αντικαθίστανται ως ε¬ 
ξής: 

“6.Το παραπάνω μετάλλιο φέρεται με μετάξινη κυματι¬ 
στή ταινία, πλάτους τριάντα πέντε (35) χιλιοστών και χω¬ 
ρίζεται σε τρεις διαμήκεις λωρίδες, που έχουν η μεν με¬ 
σαία χρώμα βαθύ γαλάζιο και πλάτος 12 χιλιοστών οι δε 
άλλες δύο χρώμα λευκό και πλάτος 8,5 χιλιοστών η κάθε 
μία. Οι τρεις λωρίδες διαχωρίζονται από δύο λεπτές σει¬ 
ρίδες χρώματος ερυθρού και πλάτους 3 χιλιοστών. Στην 
διεμβολή τοποθετείται, οριζόντια κλάδος ελιάς, μήκους 
18 χιλιοστών και πλάτους 4 χιλιοστών, που είναι επίχρυ¬ 
σος για την Α’, επάργυρος για την Β’ και χάλκινος για την 
Γ’ τάξη". 

4. Η παρ. 5 του άρθρου 7, όπως κωδικοποιήθηκε με το 
άρθρο 87 παρ.δτου Π.Δ. 210/1992 αντικαθίστανται ως ε¬ 
ξής: 

"5.Το παραπάνω μετάλλιο φέρεται με μετάξινη κυματι¬ 
στή ταινία, πλάτους τριάντα πέντε (35) χιλιοστών και χω¬ 
ρίζεται σε τρεις διαμήκεις λωρίδες, πλάτους 10 χιλιοστών 
που έχουν η μεν μεσαία χρώμα κίτρινο, οι δε άλλες δύο 
χρώμα ανοικτό κυανό. Οι τρεις λωρίδες διαχωρίζονται με¬ 
ταξύ τους από δύο λεπτές σειρίδες χρώματος ερυθρού 
και πλάτος 2,5 χιλιοστών έκαστη. 

Στην διεμβολή τοποθετείται, οριζόντια, κλάδος ελιάς, 
μήκους 18 χιλιοστών και πλάτους 4 χιλιοστών, που είναι ε¬ 
πίχρυσος γιατην Α’, επάργυρος για την Β’ και χάλκινος για 
την Γ' τάξη". 

5. Το άρθρο 8 όπως κωδικοποιήθηκε μετο άρθρο 88του 
Π.Δ.210/1992 αντικαθίστανται ως εξής: 

«Άρθρο 8 

Διπλώματα μεταλλίων 

1 Η απονομή των μεταλλίων συνοδεύεται και από δί¬ 
πλωμα που έχει σχήμα ορθογωνίου παραλληλογράμ- 
μου, διαστάσεων ύψους τριακοσίων πενήντα πέντε 
(355) και πλάτους διακοσίων εξήντα πέντε (265) χιλιο¬ 
στών του μέτρου. Στις διαστάσεις αυτές περιλαμβάνο- 
νται και οι άσπρες λωρίδες που είναι περιμετρικά του 
μαιάνδρου. Το πλάτος των λωρίδων είναι 15 χιλιοστά 
για το άνω μέρος και 10 χιλιοστά για την δεξιά και αρι¬ 
στερή πλευρά του διπλώματος. Το πλάτος του μαιάν¬ 
δρου είναι 9 χιλιοστά. Εξωτερικά του μαιάνδρου τοπο¬ 
θετείται λωρίδα χρώματος ανοικτού κυανού, με πλάτος 
9 χιλιοστά. 

2.Το δίπλωμα σε καθεμιά από τις τέσσερις (4) γωνίες 
του έχει, μέσα σε κύκλο, διαμέτρου τριάντα πέντε (35) χι¬ 
λιοστών, το έμβλημα της Ελληνικής Δημοκρατίας. Οι τέσ¬ 


σερις κύκλοι συνδέονται μεταξύ τους μετο μαίανδρο. 

3. Στο άνω μέρος του διπλώματος και κάτω από τον μαί¬ 
ανδρο τοποθετούνται δύο κλάδοι ελιάς, με ενωμένα τα ά¬ 
κρα τους στο κέντρο. 

4. Ακριβώς κάτω από το κέντρο του επάνω μαιάνδρου 
τοποθετείται κάθετα η ταινία του μεταλλίου, η οποία περ¬ 
νά από το κέντρο, που ενώνει τους δύο κλάδους ελιάς και 
καταλήγει στο μετάλλιο. Η διάμετρος του μεταλλίου είναι 
τριάντα πέντε (35) χιλιοστά. Αριστερά από το μετάλλιο 
γράφεται με μαύρο χρώμα η λέξη ΕΛΛΗΝΙΚΗ” και δεξιά 
η λέξη “ΔΗΜΟΚΡΑΤΙΑ”. 

5. Στη μέση και κάτω από το μετάλλιο απεικονίζεται το 
διακριτικό σήμα του Πυροσβεστικού Σώματος, που καλύ¬ 
πτει τα τρία τέταρτα, σχεδόν, της επιφάνειας του διπλώ¬ 
ματος. 

6. Κάτω απότο μετάλλιο με μικρά γράμματα γράφονται: 


Πρώτη σειρά: Μετο Π.Δ.από. 

(αριθ.) (χρονολογία) 


Δεύτερη και Τρίτη σειρά: Απονεμήθηκε στον 

(Βαθμός - Α.Μ. Ονοματεπώνυμο) - Πατρώνυμο 

Τέταρτη σειρά: 

(Τίτλος μεταλλίου) 

Υπάρχουν άλλες τρεις κενές σειρές, που γράφεται η αι¬ 
τία απονομής του μεταλλίου. 

7. Στο κάτω μέρος του διπλώματος και δεξιά γράφεται 
η ημερομηνία δημοσίευσης του Π.Δ. και το ονοματεπώ¬ 
νυμο του Υπουργού Δημόσιας Τάξης. Αριστερά φαίνε¬ 
ται η Υπηρεσία του Πυροσβεστικού Σώματος, με φρο¬ 
ντίδα της οποίας απονέμονται τα μετάλλια και τα δι¬ 
πλώματα και τίθεται ανάγλυφα η στρογγυλή σφραγίδα 
του Σώματος. 

8. Για όλα τα μετάλλια που απονέμονται ισχύει ο ίδιος τύ¬ 
πος διπλώματος, με τις εξής διαφορές: 

α. Σε κάθε δίπλωμα απεικονίζεται το ανάλογο μετάλλιο. 

β.Το δίπλωμα για το Πυροσβεστικό Αριστείο Ανδραγα¬ 
θίας και τον Πυροσβεστικό Σταυρό, έχει χρώμα μπεζ, ενώ 
τα διπλώματα για τα μετάλλια Πυροσβεστικής Αξίας και 
Ευδόκιμης Πυροσβεστικής Υπηρεσίας, έχουν χρώμα α¬ 
νοικτό κίτρινο”. 

6. Η παρ. 6του άρθρου 10 όπως κωδικοποιήθηκε μετο 
άρθρο 90 παρ.6 του Π.Δ.210/1992 αντικαθίσταται ως ε¬ 
ξής: 

“β.Προκειμένου για την απονομή μεταλλίων Πυρο¬ 
σβεστικής Αξίας για ευδόκιμη Υπηρεσία και Ευδόκιμης 
Πυροσβεστικής Υπηρεσίας, οι αρμόδιοι για τη σύνταξη 
και γνωμάτευση των εκθέσεων ικανότητας και φύλλων 
ποιότητας συντάσσουν κατά το χρόνο σύνταξης αυτών 
προτάσεις απονομής των παραπάνω μεταλλίων για ό¬ 
σους δικαιούνται αυτών. Οι προτάσεις αυτές υποβάλλο¬ 
νται, μαζί με τις εκθέσεις ικανότητας και τα φύλλα ποιότη¬ 
τας στα αρμόδια Τμήματα της Διεύθυνσης Προσωπικού 
του Αρχηγείου Πυροσβεστικού Σώματος”. 

7. Η παρ. 5του άρθρου 12, όπως κωδικοποιήθηκε μετο 
άρθρο 92 παρ.5 του Π.Δ.210/1992 αντικαθίσταται ως ε- 

ξής: 

“5.Για κάθε νεότερη απονομή του ιδίου μεταλλίου και 







3078 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


κατά την προαγωγή των μεταλλίων Πυροσβεστικής Αξίας 
και Ευδόκιμης Πυροσβεστικής Υπηρεσίας, χορηγείται το 
αντίστοιχο νέο μετάλλιο και δίπλωμα». 

Άρθρο 11 
Έναρξη ισχύος 

Η ισχύς του παρόντος διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 


Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Ακταίο, 23 Αυγούστου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΓΕΩΡΓΙΟΣ ΡΩΜΑΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΘΒ 

* ΡΑΧ 52 34 312 

[ ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 641 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Ϊ>.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188.1ος όρ.-Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κόρινθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι β σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ.. Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν,Π ΑΑ (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών 1 Ε.Π.Ε. 

60.000 δρχ. 

70.000 » 

15.000 - 

70.000 - 

30.000 > 

15.000 - 

5.000 ■ 

10.000 - 
3.000 » 

10.000 * 

250.000 » 

3.000 δρχ. 

3.500 - 

750 - 

3.500 - 

1.500 * 

750 - 

250 - 

500 - 

150 - 

500 - 

12.500 * 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 - 

12.500 - 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω σνοφερομένων ποσών με τα ταχυδρομικά τέλη και μπσ- 
ρεί να στέλνονται με ετπτσγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και σπς άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά 

Γ Οι υπηρεσίες του κοινού λειτουργούν καθημερινό από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















